港超聯 手球判決未達成共識 盧比度:要做得更好
2024年04月11日 17:18
東網電視
更多新聞短片
(林卓臻攝)
就上周六(6日)對傑志對東方聯賽賽事的判決爭議,港超聯球隊東方代表周四(11日)來到足總與裁判團隊開會,了解裁判團隊對於球例的詮釋。會後東方主教練盧比度(Chino)代表發言,表示就傑志球員有否犯手球,未能與裁判團隊達成共識,但仍希望透過今次提出質疑,日後各方在遇到同類爭議時,可以做得更好。
是日會議由足總裁判總監張炎有主持,東方則有副主席游永強、主教練盧比度、球隊經理陳子龍及體育總監黃嘉華代表出席。由東方提供的會議圖片,可見在張炎有解答時,幾位東方代表面露笑容。盧比度會後代表發言,認為會議有助釐清部分誤會,包括證實球證當時有跟足指引用VAR複查事件:「當時球證冇走到場邊睇VAR,所以冇人知道佢哋有冇睇返件事,結果所有嘢都有經過覆檢。」
惟Chino表示雙方未能就手球判決達成共識:「我哋談論嘅手球議題,涉及球例中嘅灰色地帶,最終取決於球證及VAR團隊當時嘅判斷,佢哋認為當時不涉及手球,所以唔係12碼,但我有不同意見,認為係應該畀12碼,最尾我哋係冇可能達成共識。」Chino承認要解釋當時的複雜情況有困難,並仍引述張炎有提出的理據:「佢認為該球員嘅手部係處於自然位置,加上唔係傳中只係爭波,但我唔同意。」
東方連日來於官方Facebook發文對球證判決提出質疑,Chino強調會方並非指責各別球證,並認為今次會議能帶來正面影響:「事件發生後我哋主動出聲,係希望大家以後做得更好,球員如果唔經歷犯錯係唔會取得進步,教練同球證都係一樣。」